രണ്ടു വര്ഷത്തിനിടെ ഇല്ലാതായത് ഏക്കറുകണക്കിന് കാപ്പിത്തോട്ടം തുടര്ച്ചയായ വിലത്തകര്ച്ചയെ തുടര്ന്ന് ജില്ലയിലെ കാപ്പി കര്ഷകര് കൂട്ടത്തോടെ കൃഷി ഉപേക്ഷിക്കുന്നു. വന്കിട തോട്ടങ്ങള് തുടങ്ങി ചെറുകിട കര്ഷകര് വരെ കാപ്പിക്ക് പകരം ഏലമോ, കുരുമുളകോ പോലുള്ള കൃഷിയിലേക്ക് വഴിമാറുകയാണ്. രണ്ടു വര്ഷത്തിലേറെയായി തുടരുന്ന വിലത്തകര്ച്ചയാണ് കാപ്പി കര്ഷകര്ക്ക് തിരിച്ചടിയാകുന്നത്. നിലവില് 6570 രൂപയാണ് കാപ്പിക്കുരുവിനു വില ലഭിക്കുന്നത്. റോബസ്റ്റ കാപ്പിക്ക് 7580 രൂപവരെ വില ലഭിക്കുന്നുണ്ട്. റോബസ്റ്റ കാപ്പി പരുപ്പിന് 130135 രൂപ വില ലഭിക്കുന്നുണ്ട്. സാധാരണ കാപ്പി പരിപ്പിന് 120 രൂപയില് താഴെയെ വില ലഭിക്കുന്നുള്ളൂ. ഏലം, കുരുമുളക്, ജാതിക്ക, ഗ്രാമ്ബു തുടങ്ങിയ വിളകള്ക്ക് കഴിഞ്ഞ രണ്ടു വര്ഷത്തിനിടയില് നഷ്ടമില്ലാത്ത വില ലഭിക്കുന്നുണ്ട്. എന്നാല് കാപ്പിക്കു മാത്രം വില ഉയരാത്തതാണ് കര്ഷകരെ കൃഷിയില്നിന്നും പിന്തിരിപ്പിക്കുന്നത്. രണ്ടു വര്ഷത്തിനിടയില് തൊഴിലാളികളുടെ കൂലിയും മറ്റും ഇരട്ടിയായി വര്ധിക്കുകയും ചെയ്തിട്ടുണ്ട്. ഈ സാഹച ര്യത്തില് കൂലികൊടുത്ത് കൃഷിയിടത്തിലെ കാപ്പിക്കുരു പറിക്കാന്പോലും കഴിയാത്ത സ്ഥിതിയിലാണ് കര്ഷകര്. തൊഴിലാളികള്ക്ക് കൂലി കൊടുക്കുന്ന തുക പോലും വിളവിന് ലഭിക്കുന്നില്ലെന്ന് കര്ഷകര് പറയുന്നു. മുന് കാലങ്ങളില് കാപ്പിക്കുരുവിന് 100 രൂപയ്ക്ക് മുകളില് വില ഉയര്ന്നിരുന്നു. പിന്നീട് തുടര്ച്ചയായി വില ഇടിയുന്നതായിരുന്നു കാഴ്ച. വില ഉയരുമെന്ന പ്രതീക്ഷയില് കാത്തിരുന്ന കര്ഷകര്ക്കും ഇപ്പോള് പ്രതീക്ഷ നഷ്ടമായിരിക്കുകയാണ്. അതേസമയം കാപ്പി ചെടികള് കൂട്ടത്തോടെ വെട്ടിമാറ്റി വേര് വരെ പിഴുതുകളഞ്ഞാണ് കര്ഷകര് ഏലം ഉള്പ്പെടെയുള്ള വിളകള് നട്ടു പിടിപ്പിക്കുന്നത്. കഴിഞ്ഞ രണ്ടു വര്ഷത്തിനിടെ ഏക്കറുകണക്കിനു കാപ്പിത്തോട്ടങ്ങളാണ് ഇത്തരത്തില് പിഴുതു മാറ്റപ്പെട്ടത്. ഇതോടെ ബ്രിട്ടീഷ് കാലഘട്ടത്തോളം പഴക്കമുള്ള ജില്ലയുടെ കാപ്പി പാരമ്ബര്യം തന്നെ അന്യം നിന്നു പോകുമോയെന്ന ഭയവും കര്ഷകര്ക്കിടയിലുണ്ട്. കാപ്പിക്കര്ഷകര് കടുത്ത പ്രതിസന്ധി നേരിടുമ്ബോള് വിലസ്ഥിരത ഉറപ്പാക്കാന് കോഫി ബോര്ഡ് ശ്രമിക്കുന്നില്ലെന്നും ആക്ഷേപമുണ്ട്. കഴിഞ്ഞ വിളവെടുപ്പ് സീസണില് മഴ മാറാതെ നിന്നതിനാല് ഒട്ടേറെ കര്ഷകരുടെ വിളവ് പൂപ്പലെടുത്ത് നശിച്ചു പോയിരുന്നു. മഴ നീണ്ടുനിന്നതോടെ വിളവെടുപ്പ് നടത്താതിരുന്ന തോട്ടങ്ങളില് കാപ്പിക്കുരു പൊഴിഞ്ഞുപോകുകയും ചെയ്തിരുന്നു. വലിയ നഷ്ടം നേരിട്ടപ്പോഴും സര്ക്കാര് സംവിധാനങ്ങളോ കോഫി ബോര്ഡോ കാപ്പി കര്ഷകരുടെ സഹായത്തിന് എത്തിയില്ലെന്നും കര്ഷകര് പറയുന്നു. നിലവില് കാപ്പിക്കുരു പറിക്കുന്നതിന് 500600 രൂപവരെയാണ് പ്രതിദിനം കൂലി നല്കേണ്ടി വരുന്നത്. വളത്തിന്റെയും മറ്റും വില ഉയരുകയും ചെയ്തു.